**ΕΡΤ2 - Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΣΑΒΒΑΤΟ 12/10/2024**

**-----------------------------**

**15:00 Η ΖΟΥΓΚΛΟΠΑΡΕΑ**

**16:45 ΓΥΡΗ ΓΥΡΗ ΟΛΟΙ (LEO'S POLLINATORS) (Ε) Κ8**

**Παιδική σειρά, παραγωγής Καναδά 2021**

Η Χλόη και ο Χιούστον είναι παθιασμένοι με τη φύση.

Αν θέλουν τη βοηθήσουν, πρέπει να προστατέψουν αυτούς που διαμοιράζουν την ίδια τη ζωή: τους επικονιαστές.

Σκαθάρια, πεταλούδες, μέλισσες και αναρίθμητα άλλα μικρότερα ή μεγαλύτερα πλάσματα μεταφέρουν γύρη από το ένα φυτό στο άλλο και τα αναπαράγουν.

Τα δυο παιδιά μαθαίνουν στο πεδίο από τους ειδικούς και βλέπουν με τα ίδια τους τα μάτια τη διαδικασία της επικονίασης.

Αν θέλετε να γίνετε μέλος της Ομάδας Γύρης βάλτε μπότες, πάρτε τις απόχες σας και… Γύρη Γύρη Όλοι!

**Eπεισόδιο 7ο:** **«Σφήκες» (Don't Swat The Wasp!)**

Αν δεν είναι μέλισσα ή μύγα τότε σίγουρα θα είναι σφήκα. Και τις σφήκες όλοι τις φοβούνται! Ώρα αυτό να ανατραπεί.

Ο Χιούστον και η Χλόη θα συναντήσουν στην Οτάβα τον ειδικό στις σφήκες Δρ. Ρομπ Λόνγκαϊρ για να μάθουν περισσότερα γι’ αυτούς τους φοβερούς και τρομερούς επικονιαστές και, γιατί όχι, να τους αγαπήσουν ή έστω να τους συμπαθήσουν.

**17:00 ΒΑΡΔΙΑΝΟΣ ΣΤΑ ΣΠΟΡΚΑ (Ε)**

**19:00 ΣΥΝΑΥΛΙΑ: «ΕΝΑΣ ΑΙΩΝΑΣ ΜΙΜΗΣ ΠΛΕΣΣΑΣ» - ΑΦΙΕΡΩΜΑ ΣΤΗ ΜΝΗΜΗ ΤΟΥ GR live streaming**

Η **ΕΡΤ2** μεταδίδει τη **συναυλία-αφιέρωμα** για τα **100 χρόνια** του **Μίμη Πλέσσα**, που δόθηκε στο **Ηρώδειο** στις **17 Ιουνίου 2024**, στο πλαίσιο του Φεστιβάλ Αθηνών Επιδαύρου.

Μια πλειάδα καλλιτεχνών, μαζί με την **Ορχήστρα Μίμης Πλέσσας** και την **Ορχήστρα Σύγχρονης Μουσικής της ΕΡΤ** τίμησαν τον κορυφαίο μουσικοσυνθέτη, πιανίστα και μαέστρο.

Την καλλιτεχνική επιμέλεια είχε η **Λουκίλα Καρρέρ Πλέσσα,** τη σκηνοθετική επιμέλεια της συναυλίας η **Ελεάνα Πλέσσα** και την τηλεοπτική σκηνοθεσία ο **Πέτρος Τούμπης.**

Σε μια καριέρα επτά δεκαετιών, ο Μίμης Πλέσσας είχε συνθέσει μελωδίες και τραγούδια που άφησαν εποχή, μουσική για τον κινηματογράφο και το θέατρο, τζαζ, όπερα αλλά και κλασική μουσική. Στον κινηματογράφο, τα τραγούδια του Πλέσσα, από τις «Θαλασσιές τις χάντρες» μέχρι το «Βρέχει φωτιά στη στράτα μου», ταυτίστηκαν με τις πιο λαμπερές στιγμές του ελληνικού σινεμά και τραγουδιούνται ακόμα.

Δημιουργός γενναιόδωρος και δοτικός, ανέδειξε πολλούς μεγάλους τραγουδιστές (Νάνα Μούσχουρη, Τζένη Βάνου, Γιάννης Πουλόπουλος, Στράτος Διονυσίου, Ρένα Κουμιώτη κ.ά.) και καθόρισε το έντεχνο και λαϊκό τραγούδι με την πλούσια συμβολή του στη δισκογραφία.

**Προσκεκλημένοι σολίστ:** Γιώργος Χατζηνάσιος, Στέφανος Κορκολής

**Ορχήστρα Σύγχρονης Μουσικής της ΕΡΤ** / Διευθύνει ο **Γιώργος Αραβίδης**

**Ορχήστρα Μίμης Πλέσσας:** Γιώργος Παχής (μπουζούκι, υπεύθυνος ορχήστρας), Χρήστος Βιδινιώτης (μπουζούκι), Ηλίας Καλούδης (πιάνο), Γιάννης Καλκάνης (τύμπανα), Νίκος Καρατζάς (μελωδικά κρουστά), Χρήστος Περτσινίδης (κιθάρα), Αντώνης Καλαντζάκος (κοντραμπάσο), Δήμος Πολυμέρης (ακορντεόν), Δημήτρης Χουντής (σοπράνο σαξόφωνο)

**Ερμηνεύουν (αλφαβητικά):** Βασιλική Καραγιάννη, Σπύρος Κλείσσας, Σοφία Μανουσάκη, Πέννυ Μπαλτατζή, Δημήτρης Μπάσης, Τάσης Χριστογιαννόπουλος

**Επιμέλεια ορχήστρας:** Μίμης Πλέσσας

**Ενορχηστρώσεις:** Μίμης Πλέσσας, Σάμυ Ελγκαζάρ, Γιώργος Παχής, Χρήστος Βιδινιώτης

**Σχεδιασμός ήχου:** Μιχάλης Συγλέτος, Δημήτρης Χατζάκης

**21:00 ΞΕΝΗ ΤΑΙΝΙΑ**

**--------------------------**

**ΚΥΡΙΑΚΗ 13/10/2024**

**-----------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ - ΚΑΘΕΔΡΙΚΟΣ ΙΕΡΟΣ ΝΑΟΣ ΑΘΗΝΩΝ**

**10:30 Η ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ ΚΑΙ Η ΧΟΡΩΔΙΑ ΤΗΣ ΕΡΤ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ, ΜΕ ΕΡΓΑ ΜΟΤΣΑΡΤ, ΜΠΕΤΟΒΕΝ ΚΑΙ ΜΠΡΑΜΣ (Ε)** **GR live streaming**

Η **Εθνική Συμφωνική Ορχήστρα** και η **Χορωδία της ΕΡΤ,** υπό τη διεύθυνση του **Μιχάλη Οικονόμου,** παρουσίασαν στις 5 Οκτωβρίου 2023, στην αίθουσα «Χρήστος Δ. Λαμπράκης» του Οργανισμού Μεγάρου Μουσικής Αθηνών, μια ξεχωριστή συναυλία με έργα Μότσαρτ, Μπετόβεν και Μπραμς.

**Πρόγραμμα συναυλίας**

**Βόλφγκανγκ Αμαντέους Μότσαρτ:** «Ave verum corpus» (Χαίρε αληθινό σώμα) μοτέτο

**Λούντβιχ βαν Μπετόβεν: «**Φαντασία σε ντο ελάσσονα για πιάνο και χορωδία»

**Γιοχάνες Μπραμς:** «Δεύτερη Συμφωνία»

**Σολίστ:** **Βικτώρια Κιαζίμη** (πιάνο)

**Εθνική Συμφωνική Ορχήστρα** **της ΕΡΤ**

**Μουσική δ**ι**εύθυνση: Μιχάλης Οικονόμου**

**Χορωδία της ΕΡΤ**

**Μουσική διδασκαλία: Μιχάλης Παπαπέτρου**

**12:00 ΑΝΑΖΗΤΩΝΤΑΣ ΤΗ ΒΕΡΕΝΙΚΗ (Ε)**

**------------------------------**

**15:00 ΤΑ ΚΟΚΚΙΝΑ ΓΟΒΑΚΙΑ ΚΑΙ ΟΙ ΕΠΤΑ ΝΑΝΟΙ**

**16:45 ΓΥΡΗ ΓΥΡΗ ΟΛΟΙ (LEO'S POLLINATORS) (Ε) Κ8**

**Παιδική σειρά, παραγωγής Καναδά 2021**

**Eπεισόδιο 8ο: «Εσπερίδες» (Skipper Butterflies)**

Οι εσπερίδες είναι μια πολύ μεγάλη οικογένεια πεταλούδων και ζουν κυρίως κοντά σε βάλτους και υγρότοπους.

Επικονιάζουν την παρόχθια βλάστηση που μετά γίνεται τροφή για τα πλάσματα των ποταμών και των λιμνών και γι’ αυτό είναι σημαντικός κρίκος στην αλυσίδα του οικοσυστήματος.

Χελώνες, βατράχια, ψάρια και πολλά άλλα ζώα στηρίζονται στις εσπερίδες για τη ζωή τους!

**17:00 ΒΑΡΔΙΑΝΟΣ ΣΤΑ ΣΠΟΡΚΑ (Ε)**

**------------------------------**